Alexandra weer sonder krag | Die Vryburger
Dieselfde Eskom substasie wat twee weke gelede die grootste deel van Alexandra sonder krag gelaat het toe dit aan die brand geslaan het, het nou weer in vlamme opgegaan.
Die lokasie naby Johannesburg is tans gedeeltelik sonder elektrisiteit nadat die Vasco Da Gama substasie weer in vlamme was.
Die kragvoorsiener se woordvoerder, ene Isaac Mangena, sê die oorsaak vir die brand kon nog nie vasgestel word nie, maar alles dui daarop dat sabotasie gepleeg is.
Hy sê dit is onseker wanneer die foute herstel sal wees, maar dit is duidelik dat die brand op soortgelyke wyse as die vorige een ontstaan het, wat die indruk laat dat iemand verantwoordelik is vir die sabotasie.
Die beskadigde kabels is vervang, wat 'n deel van die gebied se kragtoevoer bied, maar 'n groot deel van Alexandra sal vir etlike dae sonder krag wees.